Deg tezrawt-a ad d-nerr lwelha-neɣ ɣer uktazal n ukuẓ n tutlayin n uselmed i yellan deg tmurt n Lezzayer, Tutlayt tamaziɣt, Taɛrabt, Tafransist, d Teglizit. Anida yal yiwet deg-sent ɣur-s azal-is deg tmurt-a, Tutlayt tamaziɣt d tutlayt taɣelnawt tunṣibt tis snat, yernu d tutlayt tayemmat n tuget n yimezdaɣ n tmurt n Lezzayer, Taɛrabt taklasikit d tutlayt taɣelnawt tunṣibt tamezwarut, yerna d tutlayt n uselmed, Tafransist d Teglizit d tutlayin tiberraniyin. Ger tutlayin-agi, d tutlayt n tmaziɣt i aɣ-iceɣben deg unadi-a. Ad neɛreḍ ad d-naf amkan n tutlayta ger tutlayin-agi deg tmuɣliwin d wadduden n yinelmaden n uswir amezwaru deg tzeddayt n tsekliwin d tutlayin n Akli Muḥend Ulḥadj.